સોમવારે પ્રાથમિક શિક્ષણ નિદેશાલય અને ગુજરાત માધ્યમિક તેમજ ઉચ્ચર માધ્યમિક શિક્ષણ બોર્ડ દ્વારા પરિપત્ર જાહેર કરી પહેલી જાન્યુઆરીથી આનો અમલ કરવા કહેવાયું છે. 

એવું પણ કહેવાયું છે કે સરકારી, સરકારી સહાયતા પ્રાપ્ત અને ખાનગી શાળાઓમાં 1થી 12 ધોરણ સુધીના વિદ્યાર્થીઓને હાજરી દરમિયાન 'જય હિંદ' કે 'જય ભારત' બોલવું પડશે. 

આવું કરવાનો ઉદ્દેશ વિદ્યાર્થીઓમાં 'દેશભક્તિ' પેદા કરવાનો હોવાનું કહેવાયું છે. 

યમનમાં ભૂખ્યા લોકોનું અન્ન 'છીનવી રહ્યા છે વિદ્રોહીઓ'

યમનમાં રાહત સામગ્રી પહોંચાડી રહેલા 'વર્લ્ડ ફૂટ પ્રોગ્રામ'એ હુતી વિદ્રોહીઓને તેમના કબજાવાળા વિસ્તારોમાં જરૂરીયાતમંદ લોકો સુધી અન્ન પહોંચાડવા દેવા માગ કરી છે. 

રાષ્ટ્ર સંઘની આ સંસ્થા દ્વારા કરાયેલા એક સર્વેમાં એ વાત સામે આવી હતી કે રાજધાની સનામાં લોકો સુધી તેમના ભાગની જરૂરી રાહત સામગ્રી નથી પહોંચી રહી. 

એજન્સીનું કહેવું છે કે જે વિસ્તારોમાં ખાદ્ય સામગ્રી વહેંચવામાં આવી રહી હતી, ત્યાંથી તેને બળજબરી ખુલ્લાં બજારમાં વેચવામાં આવી રહી છે અથવા એ લોકોને અપાઈ રહી છે, જેઓ તેના ખરા હકદાર નથી. 

જોકે, હુતી વિદ્રોહીઓએ આ આરોપોની કોઈ પ્રતિક્રિયા પાઠવ્યા વગર જ... બીજા 4000 અક્ષરો માટે લેખ ચાલુ રાખો:
કહ્યું છે કે તેઓ રાહત સામગ્રી માટેનો રસ્તો બદલી રહ્યા નથી. 

રાષ્ટ્ર સંઘના મતે યમનમાં બે કરોડ લોકો ખાદ્ય સંકટનો સામનો કરી રહ્યા છે. જેમાંથી એક કરોડ એવા લોકો છે, જેમને એ પણ ખબર નથી કે બીજા ટંકનું ખાવાનું તેમના નસીબમાં હશે કે કેમ?

ભીમા કોરેગાંવ : બૉમ્બે હાઈકોર્ટના આદેશને પગલે ભીમ આર્મીની સભા રદ 

ભીમ આર્મીએ બૉમ્બે હાઈકોર્ટના આદેશને પગલે પુણેમાં ભીમા કોરેગાંવની વરસી મામલે યોજાનારી જાહેરસભા રદ કરી નાખી છે.

આ પહેલાં હાઈકોર્ટે ભીમ આર્મીને જાહેરસભા યોજવાની મંજૂરી નહોતી આપી.

ભીમા કોરગાંવની લડાઈની ઉજવણીના પગલે ભીમા આર્મીના નેતા આઝાદ મહારાષ્ટ્રમાં છે.

જાહેરસભાના રદ કરવા અંગે વાત કરતા આઝાદે જણાવ્યું કે તેઓ બંધારણમાં વિશ્વાસ ધરાવે છે અને એટલે જ કોર્ટના આદેશને માન્ય રાખીને તેમણે સભા રદ કરી દીધી છે.

મહત્ત્વની વાત એ છે કે આ અગાઉ ગત વર્ષે આયોજિત ઉજવણી સમારોહ દરમિયાન મહારાષ્ટ્રમાં હિંસા ફાટી નીકળી હતી. જેમાં એક યુવકનું મૃત્યુ નીપજ્યું હતું.

ભીમા કોરેગાંવની ઉજવણી મહારો અને પેશ્વા વચ્ચેના યુદ્ધના ભાગરૂપે થાય છે. આ યુદ્ધમાં મહારો અંગ્રેજોના પક્ષે લડ્યા હતા. યુદ્ધમાં હાર્યા બાદ મહારાષ્ટ્રમાંથી પેશ્વાઓની પેશ્વાઈનો અંત આવ્યો હતો.

મહારાષ્ટ્રમાં મહારોનો સમાવેશ અનુસૂચિત જાતિમાં થાય છે.

રાજ્યસભામાં અટક્યું ત્રણ તલાક બિલ, સિલેક્ટ કમિટી પાસે મોકલવા વિપક્ષની માગ

રાજ્યસભામાં ગઈકાલે ત્રણ તલાક સંબંધિત બિલ રજૂ ના થઈ શક્યું.

કૉંગ્રેસ અને અન્ય વિપક્ષ બિલને 'સિલેક્ટ કમિટી' પાસે મોકલવાની માગ કરી રહ્યા છે.

તમે આ વાંચ્યું કે નહીં?

રાજ્યસભામાં વિપક્ષના નેતા ગુલામ નબી આઝાદે કહ્યું કે તેઓ આ બિલનો વિરોધ નથી કરી રહ્યા પણ બિલને કારણે કરોડો લોકોનું જીવન પ્રભાવિત થશે. એટલે પહેલાં તેને 'સિલેક્ટ કમિટી' પાસે મોકલવું જોઈએ.

નોંધનીય છે કે લોકસભામાં બિલ પાસ કરી દેવાયું છે પણ તેને કાયદાકીય શકલ આપવા માટે રાજ્યસભામાં પાસ કરાવવું જરૂરી છે.

રશિયામાં પ્રચંડ વિસ્ફોટ, 4 લોકોનાં મોત, 40 ગુમ

રશિયન શહેર માગ્નિતોગોર્સ્કમાં એક ઇમારતમાં થયેલા પ્રચંડ વિસ્ફોટના કારણે ઓછામાં ઓછા ચાર લોકોનાં મોત નીપજ્યાં છે.

અહીંના ઉરલ પ્રાંતમાં આવેલા આ શહેરના અધિકારીઓના મતે ગેસ ગળતરને કારણે આ વિસ્ફોટ થયો છે.

વિસ્ફોટને પગલે ઇમારતના 48 ફ્લૅટ્સ સંપૂર્ણ રીતે નેસ્તનાબૂદ થઈ ગયા. જાણવા મળી રહ્યું છે કે ઇમારતમાં 120 લોકો રહેતા હતા.

ઇમારતના કાટમાળમાંથી અત્યાર સુધી 16 લોકોને બહાર કાઢી...